Evelin Lindner

Evelin Gerda Lindner (født 13. mai 1954 i Hameln, Tyskland) er en tyskfødt lege, psykolog og konfliktforsker. Hun beskrives av Aaron Lazare som «en toneangivende forsker i det fremvoksende fagområdet Humiliation Studies» (dvs. ydmykelsens psykologi). Hun er grunnlegger og president for forskningsnettverket «Human Dignity and Humiliation Studies» og grunnlegger av fagtidsskriftet Journal of Human Dignity and Humiliation Studies.


== Utdannelse og arbeid ==
I 1974-75 studerte Lindner jus og sinologi ved Johann Wolfgang Goethe-Universität i Frankfurt. Hun ble utdannet psykolog i 1978 og lege i 1984, begge deler ved Universität Hamburg og Universität Heidelberg. Videre har hun studert filosofi ved Universität Hamburg.Hun tok doktorgrad i sosialmedisin ved Universität Hamburg i 1994. Fra 1997-2001 var hun doktorgradsstipendiat ved Psykologisk institutt ved Universitetet i Oslo, og tok sin andre doktorgrad i 2001, denne gang i sosialpsykologi.I 1993 grunnla hun organisasjonen Better Global Understanding og organiserte en fredsfestival i Hamburg.
Hun var kandidat i valget til Europaparlamentet i 1994.Lindner har deltatt i Forskningsrådets etikkprogram ledet av Dagfinn Føllesdal.


=== Forskning på ydmykelsens psykologi ===
Lindner begynte å forske på ydmykelsens psykologi i 1996-1997, og utforsket dette temaet i doktoravhandlingen The Psychology of Humiliation. Hun har siden fokusert på å utvikle en tverrfaglig teori om ydmykelse som drar veksler på bl.a. sosialantropologi, historie, sosialfilosofi, sosialpsykologi, sosiologi og statsvitenskap. Hun etablerte nettverket Human Dignity and Humiliation Studies i 2001. I dag omfatter det rundt tusen medlemmer, utgir tidsskriftet Journal of Human Dignity and Humiliation Studies og arrangerer fagkonferanser. 
Interessen for ydmykelsens psykologi har sitt utspring i det hun opplevde som barn av foreldre som hadde blitt fordrevet fra Schlesien i 1946: «Vi var gjester i Vest-Tyskland, samtidig som vi følte oss uvelkomne».Hun har utgitt flere bøker innen fagområdet. Hennes første bok, Making Enemies: Humiliation and International Conflict, utkom i 2007. I 2009 utgav hun sin andre bok, Emotion and Conflict, og året etter kom Gender, Humiliation, and Global Security, med et forord av Desmond Tutu.
Hun har også skrevet en rekke artikler og bokkapitler; bl.a. var hun bidragsyter til Bernt Hagtvets antologi Folkemordenes svarte bok (2008).


=== Egalisering ===
Lindner har utviklet et konsept hun kaller «egalisering». Termen balanserer de positive og negative aspektene av globalisering. Det introduserer likeverd, som menneskerettigheter definerer det, inn i teorier om globalisering.
I sin bok Making Enemies Unwittingly: Humiliation and International Conflict (2006, Praeger/Greenwood) forklarer Lindner begrepet som følgende:

Globalization is powered by technology and our use of it, while what I call egalization is driven by our day-to-day moral sentiments and moral decisions. Egalization is about our relations with others and ourselves, whether we deem it right to look up or down on others and ourselves or believe we should treat all with equal respect. Egalization is about whether we use fear as the “glue” for coercive hierarchies or prefer to live in creative networks held together by mutual respect as defined by human rights ideals of equal dignity for all. I coined the word egalization to differentiate it from words such as equality, equity, or egalitarianism because the main point is equal dignity. The term egalization avoids claiming that there are no differences among people. Egality can coexist with functional hierarchy that regards all participants as possessing equal dignity; egality cannot coexist with hierarchy that defines some people as more valuable than others.


== Personlig bakgrunn ==
I 1977 flyttet Lindner til Norge som følge av sitt ekteskap med en nordmann. Mellom 1984 og 1991 bodde hun i Kairo, der hun arbeidet som klinisk psykolog ved American University in Cairo i 3 år og hadde egen praksis i 4 år. 
Lindner har valgt å leve som «verdensborger» uten fast adresse, og reiser verden rundt med verdenspass. Hun har levd, studert og forsket i Asia, Afrika, Midtøsten, USA og flere europeiske land, bl.a. i flere land som har opplevd borgerkrig og konflikt.


== Priser ==
Lindner er tildelt flere priser, deriblant Fangenes Testamente i 2009.


== Utvalgte publikasjoner ==
Gender, Humiliation, and Global Security: Dignifying Relationships from Love, Sex, and Parenthood to World Affairs, med et forord av Desmond Tutu, Praeger Security International, ABC-CLIO, 2010 ISBN 0-313-35485-5
Emotion and Conflict: How Human Rights Can Dignify Emotion and Help Us Wage Good Conflict, med et forord av  Morton Deutsch, Praeger Security International, Greenwood, 2009 ISBN 978-0-313-37237-7
Making Enemies:  Humiliation and International Conflict, med et forord av Morton Deutsch, Praeger Security International, Greenwood, 2006 ISBN 0-275-99109-1
The Psychology of Humiliation. Somalia, Rwanda / Burundi, and Hitler’s Germany, Universitetet i Oslo (avhandling, dr. psychol.), 2001 ISBN 82-569-1817-9
Lebensqualität im ägyptisch-deutschen Vergleich: Eine Interkulturelle Untersuchung an drei Berufsgruppen (Ärzte, Journalisten, Künstler), Universität  Hamburg (avhandling, dr. med.), 1993


== Referanser ==


== Eksterne lenker ==
Human Dignity and Humiliation Studies
Introductory lecture "Dignity or Humiliation: The World at a Crossroad," given at the University of Oslo, Norway, in January 2009